  Майя Бывальцева Кез ёросын «Кышкыттэм но ӟечлыко автомобиль сюресъёс» йӧскалык ӵектосъя Бурино – Чепца – Полом – Кез сюреслэсь люкетсэ тупатъязы. Со сярысь ӵектослэн улосвыл офисэзлэн пресс-службаез ивортӥз. Берло аръёсы сое эсэпъёсъя возьыны секыт ни вал. Гопъёсты тупатъян ужпумез ӧз быдэстылы. Эскеронъёс бере 3,3 иськем люкетсэ «Кышкыттэм но ӟечлыко автомобиль сюресъёс» ӵектосъя тупатъяно объектъёс пӧлы пыртӥзы. Ӧнерчиос сюрес урдсысь куакъёсты но вечи писпуосты коразы, сюрес вылысь вуж шобретсэ утялтӥзы но выль асфальтобетон кык сӥен вӧлдӥзы. Озьы ик сюрес дуръёсты юнматӥзы, кожон интыосты тупатӥзы. Со сяна, ву кошкон гумыосты сузязы, мер транспорт дугдылон интыосты умоятӥзы но павильон пуктӥзы. Ужъёсты эскерись ӧри эсэпъёслэсь палэнскон учыръёсты ӧз шарая но сюресэз уже кутон сярысь ужкагазэз кинюртӥз Тодэ вайытом, азьвылгес Вавож ёросын Нылга – Вавож сюреслэсь 5 иськемлэсь трос люкетсэ тупатъязы.  Тегъёс: Авто Кез Удмуртия сюресъёс тупатъянужъёс  